ddrg/super_eurlex huggingface dataset:
H.

ottaa huomioon, että Afganistanin turvallisuustilanne heikkenee vähitellen ja että Afganistanin turvallisuusjoukkoihin kohdistuvat hyökkäykset sekä afganistanilaisten aktivistien, tiedotusvälineiden työntekijöiden, opettajien, lääkäreiden, tuomareiden ja hallituksen virkamiesten kohdennetut salamurhat lisääntyvät; ottaa huomioon, että taleban on lisännyt merkittävästi iskujaan Afganistanin rauhanneuvottelujen alettua ja että sen tavoitteena on saada hallintaansa hallituksen hallinnassa olevat alueet; ottaa huomioon, että vuoden 2020 Global Terrorism Index -raportin mukaan Afganistan oli terrorismista eniten kärsinyt maa; ottaa huomioon, että maan 36-miljoonaisesta väestöstä neljä miljoonaa on kotiseudultaan siirtymään joutuneita henkilöitä; ottaa huomioon, että kolme miljoonaa afganistanilaista on joutunut siirtymään maan sisällä väkivaltaisuuksien vuoksi ja toiset miljoona luonnonkatastrofien vuoksi; ottaa huomioon, että 2,5 miljoonaa afganistanilaista on jo paennut maasta hakeakseen turvaa ja että heistä suurin osa on asettunut Iraniin ja Pakistaniin;
K.

ottaa huomioon, että parlamentti on myöntänyt mielipiteenvapauden Saharov-palkinnon kuubalaisille aktivisteille kolme kertaa: Oswaldo Payálle vuonna 2002, Naiset valkoisissa -järjestölle (Berta Soler) vuonna 2005 ja Guillermo Fariñasille vuonna 2010; ottaa huomioon, että Kuuban viranomaiset ovat järjestelmällisesti estäneet Saharov-palkinnonsaajia ja heidän sukulaisiaan lähtemästä maasta ja osallistumasta kansainvälisiin tapahtumiin, myös Euroopan parlamentin järjestämiin tapahtumiin, huolimatta lukuisista kutsuista ja viimeksi 11. joulukuuta 2020; ottaa huomioon, että tämä on tehty ahdistelemalla, uhkailemalla ja pidättämällä mielivaltaisesti Berta Soler ja Reinaldo Escobar sekä rajoittamalla muiden osallistujien internetyhteyttä; ottaa huomioon, että suhteista Keski-Amerikan maihin vastaavan valtuuskunnan puheenjohtaja, ulkoasiainvaliokunnan puheenjohtaja ja yksi parlamentin varapuhemiehistä allekirjoittivat yhteisen julkilausuman, jossa he tuomitsivat aktivisteihin kohdistuvan häirinnän; ottaa huomioon, että huolena on, puolustaako ja tukeeko Havannassa sijaitseva EU:n edustusto heitä; toteaa, ettei Euroopan ulkosuhdehallinto (EUH), kuten ei myöskään EU:n Kuuban-edustusto, ole antanut julkilausumaa, jossa olisi puolustettu heitä tai osoitettu heille minkäänlaista julkista tai yksityistä tukea;
I.

ottaa huomioon, että Kiinalla on tilillään ihmisoikeusloukkauksia, joiden yhteydessä maan näillä aloilla tekemät kahden- ja monenväliset sitoumukset on työnnetty syrjään, ja toteaa, että arvovaltaisten raporttien mukaan Kiinan ihmisoikeustilanne on synkin sitten Tiananmenin aukion verilöylyn; ottaa huomioon, että Kiina on säännöllisesti jättänyt YK:n ihmisoikeusneuvoston käsiteltäväksi päätöslauselmia, joilla on tarkoitus tehdä itsemääräämisoikeudesta, (maan sisäisiin asioihin) puuttumattomuudesta ja keskinäisestä kunnioituksesta perustavia periaatteita, joista ei voida neuvotella, ja joissa yksilöiden ihmisoikeuksien suojelemiseen ja edistämiseen viitataan vain ohimennen;
26.

muistuttaa, että datatalouden on toimittava koko EU:n puolesta, sillä se on keskeinen digitalisaation mahdollistaja; katsoo, että luotettavan tekoälyn korkeatasoinen tietosuoja voisi auttaa parantamaan kuluttajien luottamusta; katsoo, että EU:n on taattava se, että asiakkailla ja aiheellisissa tapauksissa kuluttajilla on laajat oikeudet hallita tietojaan siten, että turvataan henkilötietojen suojelun korkeimmat normit noudattaen selkeitä ja tasapainoisia teollis- ja tekijänoikeuksia koskevia sääntöjä, mutta katsoo, että on olennaisen tärkeää säilyttää avoimuus kolmansia maita kohtaan, ja pitää tärkeänä muiden kuin henkilötietojen vapaata liikkuvuutta rajojen yli;
4.

katsoo, että EU:n on otettava opiksi Ukrainan rajalla tapahtuneesta, syvästi huolestuttavasta Venäjän sotilasvoimien keskittämisestä, joka on keskeytetty perjantaista 23. huhtikuuta 2021 lähtien; vaatii, että Venäjän joukkojen palauttaminen Ukrainan rajalta takaisin vakituisiin tukikohtiinsa on toteutettava täysimääräisesti ja viipymättä; vaatii Venäjää lopettamaan välittömästi sen naapureiden uhkailemiseen tähtäävän perusteettoman sotilaallisen toiminnan, lopettamaan kaikki käynnissä olevat provokaatiot ja pidättymään tulevista provokaatioista ja lauhduttamaan tilannetta vetämällä joukkonsa vakituisiin tukikohtiinsa kansainvälisten velvoitteidensa, kuten joukkojen siirtojen avoimuutta koskevien Etyjin periaatteiden ja sitoumusten sekä Wienin asiakirjan mukaisesti; toistaa, että Venäjän sotilasjoukkojen keskittäminen on uhka myös Euroopan vakaudelle, turvallisuudelle ja rauhalle, minkä vuoksi EU:n ja Ukrainan välisen turvallisuusvuoropuhelun olisi oltava kunnianhimoinen ja myötävaikutettava yhtenäiseen arvioon turvallisuushaasteista paikan päällä; korostaa, että ystävällismielisten maiden olisi lisättävä sotilaallista tukeaan Ukrainalle ja toimitettava lisää puolustukseen käytettäviä aseita, mikä on YK:n peruskirjan 51 artiklan mukaista, sillä se sallii oikeuden erilliseen tai yhteiseen puolustautumiseen; kehottaa Venäjää vetämään joukkonsa Donetskin ja Luhanskin niin kutsutuista kansantasavalloista ja palauttamaan Krimin autonomisen tasavallan ja Sevastopolin kaupungin hallinnan Ukrainalle;
—

ottaa huomioon marraskuussa 2020 julkaistun Taloudellisen yhteistyön ja kehityksen järjestön (OECD) raportin ”COVID-19 in Latin America and the Caribbean: An overview of government responses to the crisis”,
—

ottaa huomioon 6. lokakuuta 2020 annetun komission tiedonannon ”Länsi-Balkanin talous- ja investointisuunnitelma” (COM(2020)0641) ja 6. lokakuuta 2020 päivätyn komission yksiköiden valmisteluasiakirjan ”Guidelines for the Implementation of the Green Agenda for the Western Balkans” (SWD (2020)0223),
20.

muistuttaa, että pääsääntönä on oltava avoimuus ja toimielinten asiakirjojen saaminen yleisön tutustuttavaksi asetuksen (EY) N:o 1049/2001 mukaisesti ja että, kuten unionin tuomioistuimen vakiintuneessa oikeuskäytännössä on jo vahvistettu, tätä sääntöä koskevia poikkeuksia on tulkittava tiukasti siten, että otetaan huomioon tietojen julkistamiseen liittyvä pakottava yleinen etu;
(33)

Tässä direktiivissä tarkoitettua kaupallisten tietojen luottamuksellisuutta olisi sovellettava mihin tahansa tietoon, joka täyttää Euroopan parlamentin ja neuvoston direktiivin (EU) 2016/943 (6) mukaisen ”liikesalaisuuden” vaatimukset, eli tieto on salaista siinä mielessä, että se ei ole kokonaisuudessaan tai osiensa täsmällisenä kokoonpanona ja yhdistelmänä sellaiseen henkilöpiiriin kuuluvien henkilöiden, jotka yleensä käsittelevät tällaisia tietoja, yleisesti tiedossa tai helposti saatavissa, tiedolla on kaupallista arvoa, koska se on salaista, ja henkilö, jolla on tieto laillisesti hallussaan, on ryhtynyt vallitsevissa olosuhteissa kohtuullisiksi katsottaviin toimenpiteisiin sen pitämiseksi salaisena.
65.

kehottaa kiinnittämään huomiota keskipitkän ja pitkän aikavälin uhkiin, joihin YUTP:llä on tulevaisuudessa puututtava, mukaan lukien turvallisuusriskit, joita aiheuttavat autoritaariset hallinnot, muut kuin valtiolliset toimijat, ilmastonmuutos, kyberuhkat, CBRN-iskut, hybridiuhkat, mukaan lukien tekoälyn laajempi käyttö, disinformaatiokampanjat, avaruuskilpailu ja avaruuden militarisointi, uudet teknologiat, terrorismi ja hallitsemattomat muuttovirrat sekä jo vakiintuneet geopoliittiset haasteet; korostaa, että EU:n on edistyttävä hybridiuhkien määrittelyssä ja tunnustamisessa; kehottaa EU:ta lisäämään tietoisuutta näistä uhkista ja kehittämään yhteistä selviytymiskykyä; korostaa, että tällaisia uhkia voidaan torjua ainoastaan koordinoidulla toiminnalla ja oikea-aikaisilla ja riittävillä investoinneilla eurooppalaiseen tutkimukseen ja innovointiin; suhtautuu myönteisesti siihen, että parlamentti on perustanut tekoälyä digitaalisella aikakaudella käsittelevän erityisvaliokunnan foorumiksi, jolla käsitellään tekoälyyn liittyviä strategisia kysymyksiä; pitää tärkeänä varmistaa parempi yhteys EU:n politiikkojen sisäisten ja ulkoisten osa-alueiden välillä, jotta EU:n politiikat palvelevat YUTP:n tavoitteiden, EU:n energiapolitiikka mukaan lukien, saavuttamista;
T.

ottaa huomioon, että Myanmarissa on lukuisia etnisiä ryhmiä, muun muassa rohingyat, karenit, rakhinet, shanit ja chinit; ottaa huomioon, että sisäiset konfliktit ovat johtaneet viime vuosikymmeninä tuhansien ihmishenkien traagisiin menetyksiin; ottaa huomioon, että pelkästään Kayinin osavaltiossa hiljattain tapahtuneiden yhteenottojen seurauksena 4 000 ihmistä on joutunut siirtymään kotiseudultaan joulukuusta 2020 lähtien; ottaa huomioon, että armeija on viime vuosina väitetysti syyllistynyt vakaviin ihmisoikeusloukkauksiin ja julmuuksiin, kuten raiskauksiin ja sotarikoksiin, minkä johdosta Kansainvälinen rikostuomioistuin on aloittanut tutkinnan erityisesti rohingya-vähemmistön tilanteesta; ottaa huomioon, että IIFFMM on vaatinut kenraali Min Aung Hlaingin tutkintaa ja syytteeseenpanoa kansanmurhasta Rakhinen osavaltion pohjoisosassa sekä rikoksista ihmisyyttä vastaan ja sotarikoksista Rakhinen, Kachinin ja Shanin osavaltioissa;
25.

kehottaa jäsenvaltioita sitoutumaan työperäisten kuolemantapausten poistamiseen ja työperäisten sairauksien vähentämiseen vuoteen 2030 mennessä; kehottaa komissiota laatimaan tämän tavoitteen saavuttamiseksi uuden työterveys- ja -turvallisuusstrategian, jossa käsitellään sekä työntekijöiden fyysistä terveyttä että mielenterveyttä; katsoo, että tähän strategiaan on sisällyttävä työntekijöiden turvallisuutta ja terveyttä koskevan puitedirektiivin tarkistaminen, jotta työntekijöitä voidaan suojella pandemioiden kaltaisissa hätätilanteissa, sekä kunnianhimoisia lainsäädäntöehdotuksia tuki- ja liikuntaelinsairauksista ja stressiperäisistä sairauksista ja se on laadittava yhteistyössä työmarkkinaosapuolten kanssa; kehottaa komissiota jatkamaan syöpäsairauden vaaraa aiheuttavia tekijöitä ja perimän muutoksia aiheuttavia aineita koskevan direktiivin päivittämistä ja ehdottamaan sitovia työperäisen altistuksen raja-arvoja vähintään 50 uudelle aineelle vuoteen 2024 mennessä sekä sisällyttämään direktiiviin aineita, joilla on haitallisia vaikutuksia sukupuolielimille, ja ottamaan käyttöön tiukemmat raja-arvot haitallisille aineille, kuten syöpäsairauden vaaraa aiheuttaville tekijöille ja perimän muutoksia aiheuttaville aineille; korostaa, että EU:n on seurattava mielenterveyttä ja henkistä hyvinvointia koskevaa EU:n toimintakehystä; toteaa, että yhtenä tavoitteena on myös syövän ehkäisy, sillä 40 prosenttia syövistä on käsityksen mukaan ehkäistävissä; kehottaa komissiota esittämään kunnianhimoisen EU:n syöväntorjuntasuunnitelman, jotta voidaan vähentää syövän aiheuttamaa kärsimystä; kehottaa vahvistamaan Euroopan työterveys- ja työturvallisuusviraston roolia, jotta voidaan edistää terveellisiä ja turvallisia työpaikkoja kaikkialla unionissa ja kehittää edelleen aloitteita, joilla parannetaan työsuojelua kaikilla toiminta-aloilla;
—

ottaa huomioon direktiivin 98/48/EY täytäntöönpano-oppaan, jossa otetaan käyttöön mekanismi tietoyhteiskunnan palveluihin sovellettavien määräysten avoimuuden varmistamiseksi (”Vade-Mecum to Directive 98/48/EC, which introduces a mechanism for the transparency of regulations on information society services”),
F.

ottaa huomioon, että uusi pöytäkirja on voimassa viisi vuotta ja siinä määrätään unionin kalastusalusten (28 nuottaa käyttävää tonnikalan pakastusalusta, 10 vapapyydysalusta, 5 pitkäsiima-alusta ja 2 troolaria) kalastusmahdollisuuksista sekä viitesaalismäärästä, joka on 10 000 tonnia tonnikalaa vuodessa, ja senegalinkummelin sallitusta saalismäärästä, joka on 1 750 tonnia vuodessa;
—

ottaa huomioon finanssimarkkinoiden vakauden valvontaryhmän 16. heinäkuuta 2018 antaman raportin ”Crypto-assets: Report to the G20 on work by the FSB and standard-setting bodies”,
4.

korostaa, että ohjelmien osuudesta ympäristö- ja ilmastotavoitteiden saavuttamisessa ja niiden vaikutuksesta siihen on suoritettava perusarviointi, jonka perusteella ohjelmien tulevaa täytäntöönpanoa suunnitellaan; pitää valitettavana, ettei komissio ole ehdottanut uusille ohjelmille ympäristö-, ilmasto- ja kestävyysindikaattoreita; kehottaa siksi komissiota ehdottamaan lainsäädäntövallan käyttäjille erityisindikaattoreita, jotka on sisällytettävä uuden sukupolven ohjelmia koskeviin asetuksiin; katsoo, että tällaiset indikaattorit on määritettävä huolellisesti vankan tutkimuksen ja yhteisen metodologian perusteella ja että niiden avulla on analysoitava perusteellisesti sekä ohjelmien osuutta ympäristö- ja ilmastotavoitteiden saavuttamisessa (esimerkiksi ohjelmien tavoitteiden ja hankepyyntöjen kautta) että niiden ympäristövaikutuksia (esimerkiksi tuettujen matkustusmuotojen kautta); korostaa, että tällaisissa indikaattoreissa on otettava huomioon asianomaisen ohjelman edunsaajien ominaispiirteet, jotta vältetään aiheuttamasta liiallista rasitusta; kehottaa laatimaan kerätyistä tiedoista kertomuksen, joka esitetään parlamentille ja julkistetaan vuosittain;
5.

muistuttaa, että Schengenin rajasäännöstön perusteella asia on yksiselitteinen: sisärajavalvonnan on oltava poikkeus, objektiivisiin kriteereihin perustuva viimeinen keino, jolla voidaan todennäköisesti lieventää asianmukaisesti yleiseen järjestykseen tai sisäiseen turvallisuuteen kohdistuvaa vakavaa uhkaa ja joka on ehdottoman välttämätön ja oikeasuhteinen ja jonka soveltamisala ja kesto on tiukasti rajattu; katsoo, että monet jäsenvaltioiden toimittamista ilmoituksista eivät ole riittävän yksityiskohtaisia, jotta voitaisiin tarkistaa, onko näitä periaatteita noudatettu;
D.

ottaa huomioon, että kehitysvammaiset henkilöt kärsivät hyvin todennäköisesti covid-19-kriisistä, mikä johtuu ennaltaehkäisevän tiedon saantiin ja hygieniaan liittyvistä esteistä ja siitä, että he ovat riippuvaisia fyysisistä kontakteista tukihenkilöiden kanssa, he asuvat hyvin usein laitoksissa, he käyttävät lähiterveydenhuollon palveluja ja heillä on usein vammaisuuteen liittyviä muita terveysongelmia;
B.

katsoo, että nykyinen covid-19-kriisi on osoittanut karvaasti, että EU-hanke on yhä keskeneräinen ja että konferenssin on käsiteltävä paremmin sitä, ettei ole huolehdittu solidaarisuudesta ja koordinoinnista, taloudellisista, terveyteen liittyvistä ja yhteiskunnallisista häiriöistä, sekä meneillään olevia hyökkäyksiä perusoikeuksia ja oikeusvaltioperiaatetta vastaan; toteaa, että nykyisessä kriisissä korostuu se, että Euroopan unionin on kiireesti ryhdyttävä pohtimaan, miten se voi tehostaa toimintaansa, muuttua demokraattisemmaksi ja tulla lähemmäksi kansalaisia;
—

ottaa huomioon komissiolle esitetyn kysymyksen EPV:n toimitusjohtajan Adam Farkasin nimityksestä Association for Financial Markets in Europe -järjestön (AFME) pääjohtajaksi (O-000031/2019 – B9-0054/2019) sekä komission 24. lokakuuta 2019 antamat vastaukset (5),
K.

ottaa huomioon, että vuoden 2019 maailman lehdistönvapausindeksissä Guinean tasavalta on 180 maan joukossa sijalla 101; ottaa huomioon, että vuodesta 2015 lähtien ainakin 20 toimittajaa on kutsuttu kuulusteluihin, heitä on pidätetty tai he ovat joutuneet syytteeseen; ottaa huomioon, että mielenosoitusten alettua lokakuussa 2019 toimittajia, ihmisoikeuksien puolustajia ja kansalaisyhteiskunnan aktivisteja on pidätetty, mukaan lukien Abdourahmane Sanoh (FNDC:n koordinaattori), joka vapautettiin myöhemmin, kun taas eräät muut ovat edelleen pidätettyinä ja joutuvat kokemaan väkivaltaa; ottaa huomioon, että mielenosoituksissa on kuollut ainakin 28 siviiliä; ottaa huomioon, että ihmisoikeusjärjestön arvioiden mukaan vuodesta 2015 ainakin 70 mielenosoittajaa ja sivullista on kuollut, mukaan lukien opiskelija Amadou Boukariou Baldé, jonka poliisit hakkasivat kuoliaaksi Labén yliopiston mielenosoituksissa toukokuussa 2019;
8.

panee merkille, että ”ulkomaisina agentteina” pidettyjä tiedotusvälineitä koskevassa Venäjän rekisterissä on kymmenen tietuetta, jotka kaikki koskevat joko Radio Free Europen tai Voice of American uutiskanavia; muistuttaa, että Venäjän hallitus on arvostellut muita ulkomaisia tiedotusvälineitä siitä, että ne ovat raportoineet maassa pidetyistä mielenosoituksista;
—

ottaa huomioon uskonnon- ja vakaumuksenvapautta EU:n ulkopuolella edistävän EU:n erityislähettilään 21. marraskuuta 2019 julkaistun raportin ”The mandate of the Special Envoy for the promotion of freedom of religion or belief outside the European Union: activities and recommendations”,
30.

toteaa, että 9,4 prosenttia kaikista EU:n työntekijöistä oli vuonna 2017 köyhyysvaarassa ja että työssäkäyvien köyhyys on kasvussa monissa jäsenvaltioissa; painottaa, että työssäkäyvien köyhyys on selvä osoitus yhteiskunnallisesta epäoikeudenmukaisuudesta, ja katsoo, että on olennaisen tärkeää lisätä työntekijöiden ostovoimaa, lujittaa keskitettyä sopimista ja luoda kaikille työmuodoille vahva ja yhtenäinen oikeuksien ja suojatoimien järjestelmä; kehottaa jäsenvaltioita päättäväisiin toimiin sen varmistamiseksi, että ihmisillä on varaa kunnolliseen elintasoon sekä heille itselleen että heidän perheilleen; kehottaa komissiota esittämään oikeudellisen välineen, jolla varmistetaan, että jokaisella unionin työntekijällä on kohtuullinen vähimmäispalkka, joka voidaan asettaa kansallisten perinteiden, työehtosopimusten tai lainsäädännön mukaisesti;
B.

ottaa huomioon, että WTO:n riitojenratkaisujärjestelmä, joka on luonteeltaan sitova, kaksivaiheinen ja riippumaton ja jonka sovittelijat ovat puolueettomia, on menestyksekkäästi edistänyt WTO:n sääntöjen noudattamista sekä monenvälisen kauppajärjestelmän turvallisuutta ja ennustettavuutta, minkä ansiosta on vältetty yksipuolisia toimenpiteitä;
C.

ottaa huomioon, että Bangladeshin pakolaisleirit ovat ylikansoitettuja ja niiden olosuhteet ovat epähygieeniset, leireillä elävillä naisilla ja lapsilla on rajalliset mahdollisuudet saada äitiys- ja terveydenhuoltopalveluja ja leirit ovat äärimmäisen alttiita luonnonkatastrofeille, kuten maanvyörymille ja tulville; ottaa huomioon, että pakolaisleireillä elävään rohingya-väestöön kohdistuu edelleen vakavia uhkia ja ruoan ja juoman huonon laadun vuoksi tauti- ja infektioriski on leireillä erittäin suuri; ottaa huomioon, että rohingya-lapsilla ei edelleenkään ole riittäviä mahdollisuuksia osallistua viralliseen koulutukseen; ottaa huomioon, että Bangladeshin rohingya-pakolaisten oikeutta sananvapauteen, rauhanomaiseen kokoontumisvapauteen ja yhdistymisvapauteen on viime viikkoina rajoitettu; katsoo, että ulkonaliikkumiskieltojen ja viestintäkanavien sulkemisen vuoksi heihin saattaa olla helpompi kohdistaa jatkossakin vakavia ihmisoikeusloukkauksia;
L.

ottaa huomioon, että kriisin seurauksena arviolta 444 000 ihmistä on joutunut siirtymään maan sisällä ja lisäksi 32 000 on paennut naapurimaahan Nigeriaan; ottaa huomioon, että Kamerunissa on humanitaarinen kriisi, joka koskee yli 600 000:ta sisäisesti siirtymään joutunutta ihmistä, noin 35 000 pakolaista naapurimaiden konfliktien vuoksi ja 1,9 miljoonaa ihmistä, joita uhkaa elintarvikkeiden saannin vaikeutuminen;
1.

kehottaa Iranin viranomaisia vapauttamaan viipymättä ja ehdoitta kaikki ihmisoikeuksien puolustajat, mielipidevangit ja toimittajat, jotka on pidätetty ja tuomittu pelkästään sen vuoksi, että he ovat käyttäneet sananvapauttaan ja oikeuttaan rauhanomaiseen kokoontumiseen; korostaa, että Iranin viranomaisten on kaikissa oloissa varmistettava, että ihmisoikeuksien puolustajat, lakimiehet ja toimittajat pystyvät tekemään työtään ilman uhkailua, ahdistelua ja haitantekoa;
44.

vaatii vahvistamaan sukupuolten tasa-arvoa ja Euroopan naapuruuspolitiikan naisten oikeuksia koskevaa ulottuvuutta toisen sukupuolten tasa-arvon edistämistä koskevan toimintasuunnitelman painopisteiden mukaisesti; on tyytyväinen joissakin maissa äskettäin hyväksyttyihin uudistuksiin, jotka koskevat esimerkiksi uhriensa kanssa naimisiin menevien raiskaajien vapauttamista, naisiin kohdistuvaa väkivaltaa ja perintöoikeutta; kehottaa tehostamaan näiden lakien noudattamisen valvontaa; pitää kuitenkin huolestuttavana, että yleisesti naisten asema ei ole parantunut useimmissa arabikevään maissa; korostaa, että naisten osallistuminen ja voimaannuttaminen julkisessa elämässä sekä politiikan, talouden ja kulttuurin alalla alueen maissa on ratkaisevan tärkeää vakauden, rauhan ja taloudellisen vaurauden edistämiseksi pitkällä aikavälillä; katsoo, että naisten pääsy koulutukseen on olennaisen tärkeää tämän saavuttamiseksi; pitää lisäksi huolestuttavana, että naisten osallistuminen työmarkkinoille on alueella maailman alhaisinta, mistä seuraa sosiaalista syrjäytymistä ja merkittäviä tappioita kokonaistaloudelle; painottaa, että on tärkeää puuttua tähän kysymykseen kestävän talouskasvun ja sosiaalisen koheesion olennaisena osatekijänä; toteaa myös, että naisten oikeuksien puolustajiin sovelletaan mielivaltaisia pidätyksiä ja kohdistetaan oikeudellista häirintää, mustamaalauskampanjoita ja pelottelua;
28.

kehottaa jäsenvaltioita, joilla on suuri alijäämä ja julkinen velka, pyrkimään jatkuvasti vähentämään niitä; panee merkille eräiden jäsenvaltioiden pyrkimykset vakauttaa julkista talouttaan mutta pitää valitettavana, että jotkut jäsenvaltiot eivät ole hyödyntäneet mahdollisuutta toteuttaa tarvittavia uudistuksia; toteaa, että joissakin jäsenvaltioissa, joilla on finanssipoliittista liikkumavaraa, on vakautettu taloutta edelleen, mikä on osaltaan edistänyt euroalueen nykyistä vaihtotaseen ylijäämää;
—

ottaa huomioon Andorran, Monacon ja San Marinon EU:n sisämarkkinoille pääsyä haittaavista esteistä 20. marraskuuta 2012 laaditun komission yksiköiden valmisteluasiakirjan ”Obstacles to access by Andorra, Monaco and San Marino to the EU’s Internal Market and Cooperation in other Areas” (SWD(2012)0388),
—

ottaa huomioon Euroopan komission yhteisen tutkimuskeskuksen vuonna 2017 ilmestyneen julkaisun ”Report of a European Survey on the Implementation of Breast Units: ECIBC-supporting information for breast cancer care policies and initiatives”,
2 artikla

2. Unionin kansalaiset tai luonnolliset henkilöt tai oikeushenkilöt, joiden asuinpaikka tai sääntömääräinen kotipaikka on jossakin jäsenvaltiossa, voivat tehdä suoraan tai Euroopan parlamentin jäsenen välityksellä oikeusasiamiehelle kantelun epäkohdasta unionin toimielinten, elinten tai laitosten toiminnassa, lukuun ottamatta Euroopan unionin tuomioistuimen toimintaa lainkäyttöelimenä. Oikeusasiamies antaa asian tiedoksi kyseiselle toimielimelle, elimelle tai laitokselle heti saatuaan kantelun käsiteltäväksi ja noudattaa tältä osin henkilötietojen suojaa koskevia unionin normeja.

3. Kantelusta on käytävä selvästi ilmi sen kohde sekä sen tekijän henkilöllisyys. Kantelun tekijä voi pyytää, että kantelu tai sen osia käsitellään luottamuksellisena.

4. Kantelu on tehtävä kolmen vuoden kuluessa siitä päivästä, jona kantelun tekijä sai tietoonsa kantelun perusteena olevat seikat, ja ennen kantelun tekemistä on asianmukaiset hallinnolliset menettelyt oltava suoritettu toimielimissä, elimissä ja laitoksissa, joita asia koskee.

7. Kun oikeusasiamiehen on ilmoitettava, että hän ei voi ottaa kantelua käsiteltäväksi tai että hänen on lopetettava kantelun käsittely sen vuoksi, että esiin tuotuja seikkoja käsitellään tai on käsitelty oikeudenkäynnissä, oikeusasiamiehen aikaisemmin mahdollisesti suorittamien tutkimusten tulokset arkistoidaan lopullisesti.